Maridi, jongos Hotèl Arumdalu, duwé tugas nglayani tamu hotèl Emi, siji wanita penghibur kang nginep ing hotèl iku bareng karo Abisuna. Pranyata ésuké Abisuna tinemu tiwas dijiret guluné. Kabar angin mratélakaké yèn kang mrejaya ya iku Garuda Putih, penjahat kang misuwur kalis saka buronan pulisi. Ing panggonan mau uga ana wong kang jenegé Guritna kang ciri-ciriné persis Garuda Putih. Pulisi Surabaya kang duwé tugas mburu Garuda Putih yakin yèn Guritna iku Garuda Putih. Mung bukti nyatané durung olèh. Detektip Handaka kang nliti patiné Abisuna, apa uga ndakwa Guritna iku minangka Garuda Putih?